15/11/2010 | Administración LocalMunicipal
Arzúa
Aprobación definitiva modificación puntual Pxom

Vista a Orde de 20 de outubro de 2010 do Conselleiro de Medio Ambiente, Territorio e Infraestructuras, sobre aprobación definitiva da modificación puntual do Plan Xeral de Ordenación Municipal do Concello de Arzúa, relativa á ordenanza de solo industrial, (que foi publicada no Diario Oficial de Galicia nº 211, de data 3 de novembro de 2010). Co obxecto de dar cumprimento ao disposto en dita orde, en relación co artigo 92 nº 2 da Lei 9/2002 de 30 de decembro, procédese a publicar no Boletín Oficial da Provincia o texto íntegro do documento que contén a normativa e a ordenanza modificada: A presente Modificación Puntual redáctase de conformidade coa Lei 9/2002, de Ordenación Urbanística e Protección do Medio Rural de Galicia, modificada pola Lei 15/2004 e posteriores, e o actual Plan Xeral de Ordenación Municipal de Arzúa. Constitúe o ámbito de aplicación da presente Modificación Puntual os terreos coincidentes cos que figuran nos planos do Plan Xeral, clasificados como solo urbano de uso industrial, e que se corresponden có Parque Empresarial de Arzúa. En todos aqueles conceptos e determinacións non recollidos na Modificación Puntual, serán de aplicación as disposicións xerais do Plan Xeral de Ordenación Municipal, e das disposicións de carácter vinculante da Lei 9/2002, de Ordenación Urbanística e Protección do Medio Rural de Galicia, modificada pola Lei 15/2004. A presente Modificación Puntual contén todas as precisións necesarias, tendo en conta o obxecto das mesmas, establecidas na vixente lexislación do solo. Na Modificación Puntual que se plantexa, non se modificará a clasificación do solo senón exclusivamente o texto do artigo 8.7.4 “Ordenanzas de aplicación”, correspondente ó capítulo 7 “Zona 6ª: industrial”, do título VIII “Condicións particulares de edificación en solo urbano. Ordenanzas”. Seguidamente, indícanse as modificacións que se realizan nos parágrafos correspondentes. Para todos os graos: Parcelacións: as parcelas existentes poderanse dividir sempre que as parcelas resultantes cumpran as seguintes condicións: - parcela mínima: 300 m2. - fronte mínima: 8 m. Ocupación máxima: 80% maior relación posible entre a superficie ocupada en planta pola edificación e a superficie da parcela. Edificabilidade máxima: 0,85m2/m2, maior cantidade posible da superficie construíble nunha parcela en relación coa súa superficie, contabilizados todos os usos. Número de plantas máximas: dúas. Altura máxima de cornixa: 9 m, máxima altura permitida para os paramentos verticais que conforman a edificación. Altura máxima de cuberta: 11 m, máxima altura permitida para calquera elemento de edificación. Elementos por enriba da altura máxima: o Concello poderá permitir a construcción de elementos singulares por enriba da altura máxima, sempre que se xustifique a súa necesidade en razón á natureza da actividade, sempre que non superen o 10% da superficie ocupada en planta. Recuamentos: distancia en metros entre a proxección ortogonal da edificación desde os voos e aleiros e os lindeiros das parcelas: - Ó fondo: mínimo 3 metros. - Á fronte: mínimo 7 metros. - Ós laterais: permítese adosar ás parcelas lindeiras laterais cualificadas co mesmo uso, independentemente do grao asignado. No caso de non adosar, o recuamento mínimo será de 3 metros. Cando a parcela lateral teña unha edificación non adosada, tamén se respectará o recuamento mínimo de 3 metros a dito lateral, ou se poderá adosar a este previo acordo notarial de arrimo entre ambos, e se garante a construcción simultánea das mesmas. Pechamentos de parcela: a parcela deberá ficar pechada na súa totalidade por muros, enrexados ou valos de 2,5 m de altura máxima, con 1 m máximo de elementos macizos. Adición de parcelas: poderanse adicionar parcelas, debendo cumprir a edificación resultante ás condicións xerais do Plan Parcial, podéndose eliminar, segundo o caso, os recuamentos ó fondo cando a adición de parcelas se produza neste sentido e, así mesmo, cando a adición se realice entre parcelas que dean fronte á mesma rúa, poderanse eliminar os recuamentos laterais ó lindeiro común, cumprindo os restantes recuamentos laterais as condicións xerais resultantes das dimensións totais das parcelas adicionadas. En Arzúa, a 29 de outubro de 2010 O ALCALDE Asdo.: Xaquín García Couso